paragraph_text: Call of Duty je serijal računalnih igara koje su po žanru pucačine u prvom licu. Serijal je započeo na PC-u, a poslije su ga programeri i razvijatelji proširili na kućne konzole te dlanovne konzole. Igre koje su izašle do 2008., osim Call of Duty 4: Modern Warfare (2007.), su smještene u vrijeme Drugog svjetskog rata, a sve novije igre su smještene u moderno doba ili budućnost, osim Call of Duty: Black Ops (2010.) koji se događa za vrijeme hladnog rata, dijela radnje Call of Duty: Black Ops II (2012.) koji se odvija za vrijeme 80-ih godina prošlog stoljeća i Call of Duty: Black Ops IIII (2018.) čija je radnja smještena u bliskoj budućnosti. Call of Duty: WWII (2017.) je prva igra iz tog serijala nakon World at War čija je radnja smještena u Drugom svjetskom ratu.